Във връзка с постъпили допълнителни информации с вх. № ОВОС-453-6/17.06.2024г., вх. № ОВОС-453-2/10.04.2024г. и уведомление с вх. № ОВОС-453/26.02.2024г. за инвестиционно предложение (ИП) **„Предприятие за производство на хартиени изделия“** в УПИ III 3355, кв.105 (образуван от УПИ II-Норч АД, кв.105),ул. „Клокотница“ 5, гр. Стамболийски, общ. Стамболийски, област Пловдив, с възложител **„АУДАКС КОРП“ ООД**, основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 11, буква „б“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близката защитена зона от Европейската екологична мрежа „НАТУРА 2000“ – BG0000578 „Река Марица“.

Копие на писмото е изпратено до Община Стамболийски

Отговорено от РИОСВ-Пловдив на 03.07.2024г.